Unirea pámánturilor romänesti la Alba lulia 


In Catedrala Incoronärii din Alba Iulia, in data de sämbätä 17 noiembrie 2018, s-a depus 
o urnă specială, cu pământ colectat din câmpurile de luptă şi din teritoriile istorice (Basarabia, 
Bucovina, Cadrilater, Ardeal, Banat) ca simbol şi mărturie a infatuirii prin grele jertfe de sânge 
a Întregirii Neamului, a Marii Uniri din 1918, a statului naţional unitar România Mare. 

Inedita acțiune, iniţiată de col. (r) Petre Cujbä, vice-presedinte al Asociaţiei judeţene 
Cultul Eroilor Prahova, a fost pusă in opera de Asociaţia Naţională Cultul Eroilor "Regina 
Maria”, înscriindu-se în marea sărbătoare a Centenarului Marii Uniri, 1 Decembrie 1918 — 1 
Decembrie 2018. 

Pe platoul din faţa Catedralei Întregirii din Alba Iulia, ceremonia militară şi religioasă a 
început cu primirea onorului de către prefectul județului Alba din partea unui detașament 
alcătuit din militari a 2 batalioane de geniu din judeţul Alba si cu intonarea Imnului de stat de 
către fanfara militară din Cluj. 

Un sobor de 5 prelați în frunte cu arhi-episcopul de Alba, Irineu Pop, a ținut o slujbă de 
Te Deum pentru toți eroii neamului, după care a urmat ceremonia introducerii celor 19 säculeti 
cu pământ, inscriptionati cu datele de provenienţă, în urna specială, fiecare fiind depus, cu onor 
militar, de un elev-militar de la Colegiul militar Mihai Viteazul din Alba lulia. 

În cuvântările lor, arhi-episcopul Irineu Pop şi prefectul judeţului Alba, ing. Dänut-Emil 
Hălălai, omagiind memoria eroilor care s-au jertfit pe câmpurile de luptă, au salutat şi au 
mulțumit cu multă simtire pentru acțiunea Asociaţiei, subliniind măreţia si unicitatea 
simbolicului gest de unire a pământurilor românilor în inima neamului, în inima tării unite, 
Alba Iulia. 

General-maior (r) prof. univ. dr. Visarion NEAGOE - preşedintele si conducătorul 
delegației Asociaţiei Nationale Cultul Eroilor "Regina Maria”, alcătuită din reprezentanții 
filialelor judeţene — a dat citire şi a înmânat arhi-episcopului Irineu Pop Actul de donaţie a 
urnei speciale, însoțit de Certificatele de atestare a provenientei fiecărui säculet cu pământ. 

De asemenea a distins pe cei doi vorbitori cu medaliile aniversare a Centenarului Unirii, 
elaborate de Asociaţie. 

Pe acordurile Imnului Eroilor, urna specială a fost transportată de o elevă şi un elev- 
militar şi a fost depusă în pridvorul Catedralei Întregirii. 

După o ultimă si scurtă binecuvântare, prea arhi-episcopul Irineu Pop a mulțumit încă o 
dată, vădit emoționat, delegației Asociației Nationale Cultul Eroilor "Regina Maria”. 

Înregistrarea ceremoniei a fost postată pe pagina de facebook a Ministerului Apărării 
Naţionale sub titlul În cetatea Alba Iulia are loc acum o ceremonie militară şi religioasă, 
înregistrând în doar câteva ore mai multe zeci de mii de vizualizări. 

Din partea Asociaţiei judeţene Cultul Eroilor Prahova au fost desemnaţi să participe 
subsemnatii autori, modesti colaboratori ai Asociaţiei și la fel de modesti contributori la 
realizarea acțiunii descrise, prin aceea că au colectat pământ din cimitirele militarilor români 
căzuţi pe câmpurile de luptă de la Țiganca şi Cania, raionul Cantemir, Republica Moldova / 
Basarabia, în 1941, pentru eliberarea acesteia de sub ocupantul sovietic (Vezi NOI, DACII! 


nr.124, 2018 , Cpt (rz)Neculai Ursu, Pelerinajele Unirii, în întreaga Românie (de-a dreapta şi 


de-a stânga Prutului), Pelerinajele Unirii, corespondență). 

